Waray-Waray News: PGMA ipapatapos an Star-SLEX ngada hit Abril
Manila (10 February) -- Naghatag hin kamanduan hi President Gloria Macapagal-Arroyo nga tapuson an pagkasurompay han Sounthern Tagalog Arterial Road-South Luzon Expressway) STAR-SLEX ngada hit bulan hit Abril.
Sumala daw han Presidente, gusto ine niya matapos nga kalsada nga dako daw gud nga proyekto para magmahimyang an pagbiyahe han mga tawo ngadto han ira mga lugar tikang ha eskoylahan ug mga trabaho.
Ha iya paginspeksyon han lugar, ginsidngan han Presidente hi Isaac David, presidente han South Luzon Tollway Corporation, nga kun pwede, himoon nga mag-aga iton trabaho, ngan bahin-bahinon an oras han mga trabahante agud matapos ine nga kalsada antis pa magbakasyon it eskoyla.
Nagbaton naman daw hi David, nga iimpormaran niya an kontraktor han proyekto ngan igipatapod daman niya nga matatapos an kalsada sugad nga panahon nga gusto han Presidente.
Oras daw nga makumpleto an STARLEX nga kalsada nga nagsusumpay han Batangas ug Makati, magigin mas madali na daw an pagbiyahe ngadto ha Makati hin usa nga oras. (PIA-Eastern Samar) [top]
war_Latn war_Latn war_Latn war_Latn war_Latn war_Latn